Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1165

4. Az engedélyezésre és előzetes értesítésre lásd a megfelelő küldeménydarabra vonatkozó előírásokat. 7.16 A feladás és az útközbeni tárolás előkészítésének és ellenőrzésének szabályai 7.16.1 A küldeménydarab ellenőrzésére vonatkozó előírások 7.16.1.1 Bármely küldeménydarab első feladása előtt biztosítani kell a következő előírások megtartását: 7.16.1.1.1 Amennyiben a hermetizáló rendszer méretezési (manometrikus) nyomása túllépi 35 kPa (0,35 kg/cm2) értéket, meg kell győződni arról, hogy valamennyi küldeménydarab hermetizáló rendszere megfelel a mintára jóváhagyott követelményeknek a hermetizáló rendszer nyomás-igénybevétel alatti épségének megőrzését illetően. 7.16.1.1.2 Bármilyen B típusú küldeménydarab és minden, hasadóanyagot tartalmazó csomagolóeszköz feladásakor meg kell győződni az árnyékoló és a hermetizáló rendszer hatékonyságának megőrzéséről és szükség szerint arról, hogy a hőátadási jellemzők nem lépik túl az alkalmazott határértékeket vagy a jóváhagyott mintára megszabott határértékeket. 7.16.1.1.3 Valamennyi hasadóanyagot tartalmazó csomagolóeszköz esetében, ha az e Szabályzat 2.12 pontjában foglalt előírások teljesítése céljából a küldeménydarab-minta neutron-elnyelőket tartalmaz, olyan vizsgálatokat kell elvégezni, amelyek lehetővé teszik az elnyelő meglétéről és helyes elhelyezéséről való meggyőződést. 7.16.1.2 Bármely küldeménydarab minden feladása előtt biztosítani kell a következő követelmények teljesítését: 7.16.1.2.1 Meg kell győződni arról, hogy a 2.7 Függelék 2.3 pontjában foglalt előírásokat nem kielégítő emelőszerelvényeket eltávolították, vagy más intézkedéseket foganatosítottak azok használatának megakadályozására. 7.16.1.2.2 Valamennyi B típusú küldeménydarab és hasadóanyagot tartalmazó csomagolóeszköz vonatkozásában meg kell győződni a jóváhagyási bizonyítványokban foglalt minden előírás és e Szabályzat vonatkozó rendelkezéseinek teljesítéséről. 7.16.1.2.3 A B típusú küldeménydaraboknak mindaddig a feladónál kell maradnia, amíg a feladási hőmérséklet és nyomás vonatkozásában megszabott követelményekhez közeli egyensúlyi állapot nem áll be, kivéve, ha ezen követelmények teljesítése alól az egyoldalú jóváhagyás felmentést adott. 7.16.1.2.4 Minden B típusú küldeménydarabnál ellenőrzéssel vagy megfelelő vizsgálattal meg kell győződni arról, hogy a hermetizáló rendszer valamennyi zárszerkezete, szelepe vagy más nyílása, amelyen keresztül a radioaktív anyag a szabadba juthat, megbízhatóan zárt, és szükség szerint úgy van ólomzárral biztosítva, mint ahogy azt a 2.7 Függelék 2.9 pontjában foglalt előírásoknak való megfelelőségre elvégzett vizsgálatoknál biztosították. 7.16.2 Egyéb áruk fuvarozása 7.16.2.1 A küldeménydarabok azokon a tárgyakon és okmányokon kívül, amelyek a radioaktív anyagok kezeléséhez szükségesek, semmilyen más tárgyat nem tartalmazhatnak. Ez az előírás nem zárja ki a kis fajlagos aktivitású és szennyezett felületű tárgyak más tárgyakkal együttes fuvarozását. Az ilyen tárgyak és okmányok fuvarozása egy küldeménydarabban vagy a kis fajlagos aktivitású radioaktív anyagok más tárgyakkal együtt végzett fuvarozása azzal a feltétellel megengedett, ha ezek és a csomagolóeszköz vagy annak tartalma között semminemű olyan kölcsönhatás nem lép fel, amely a küldeménydarab biztonságát csökkenthetné. 7.16.2.2 A radioaktív anyagok fuvarozására használt tartálykocsikat és tankkonténereket más áruk tárolására és fuvarozására nem szabad használni. 2002/105/II. szám 7.16.2.3 Más áruk fuvarozása olyan küldeményekkel, amelyeket kizárólagos használat mellett fuvaroznak, akkor megengedett, ha az ilyen intézkedéseket a feladó szervezi, és azokat más előírások nem tiltják. 7.16.2.4 A radioaktív anyagokból álló küldeményeket a fuvarozás és a közbenső tárolás során más veszélyes áruktól a 7.4.7 pont előírásai értelmében el kell különíteni. 7.16.2.5 A radioaktív anyagokat az előhívatlan film- és fényképészeti anyagoktól kielégítő mértékben el kell különíteni. Az elválasztó távolságokat úgy kell megállapítani, hogy a radioaktív anyagok fuvarozásának következtében az előhívatlan fényképészeti anyag küldeményre jutó besugárzás a 7.11.1 pont előírásaival összhangban 0,1 mSv (10 mrem) értékre korlátozódjék. 7.16.3 Előírások és ellenőrző intézkedések a szennyeződésre és a tömítetlenségre.* 7.16.3.1 A küldeménydarab, a vasúti kocsi, a tartálykocsi, a szállítótartály és a tankkonténer külső felületének nem tapadó szennyeződését a minimálisan lehetséges szinten kell tartani, s az rendes fuvarozási körülmények között az 1–4. lap áruinál nem lépheti túl a 7.3.4 pontban meghatározott és 300 cm2 felületre vetített szintet. 7.16.3.2 Az 5–13. lap áruinak fuvarozása esetén a küldeménydarab, a vasúti kocsi, a tartálykocsi, a szállítótartály és a tartálykonténer külső felületének nem tapadó szennyeződése nem lépheti túl a 7.4.4 pontban meghatározott és 300 cm2 felületre vetített szintet. 7.16.3.3 Amennyiben egy küldeménydarab sérülését vagy tömítetlenségét állapítják meg, vagy feltételezhető, hogy ez a küldeménydarab megsérült vagy tömítetlenné vált, az ehhez a küldeménydarabhoz való hozzáférést korlátozni kell, s a legrövidebb időn belül erre képesített szakembernek meg kell állapítani a szennyeződés mértékét, valamint az abból származó sugárzás szintjét. Ellenőrizni kell a küldeménydarabot, a vasúti kocsit, a berakás és a kirakás helyét és annak környezetét, valamint szükség esetén a fuvareszközben található minden más anyagot is. További egészségvédelmi intézkedéseket kell hozni az illetékes hatóságok rendelkezéseivel összhangban a sérülés vagy szivárgás következményeinek lehetséges mértéku csökkentése és a baleseti lap szerinti elhárítása céljából, amely utóbbinak a fuvarokmányokhoz csatoltnak kell lennie, az intézkedések során azon ország nemzeti balesetelhárítási szabályaival összhangban kell eljárni, ahol a meghibásodást észlelték. 7.16.3.4 Azokat a küldeménydarabokat, amelyekből a radioaktív tartalom a rendes fuvarozási körülményekre engedélyezett határokat meghaladó mértékben szabadult ki, a fuvareszközről el lehet távolítani, de továbbfuvarozásuk csak javítás vagy helyreállítás és a 7.3.5 vagy a 7.4.5 pontban meghatározott szintre elvégzett szennyeződés-mentesítés után megengedett. 7.16.3.5 A rendszeresen radioaktív anyagok fuvarozására használt vasúti kocsikat és azok szerelvényeit a szennyeződésük szintjének meghatározása céljából időszakosan ellenőrzésnek kell alávetni. Az ellenőrzések gyakorisága a szennyeződés valószínűségétől és a fuvarozott radioaktív anyagok menynyiségétől függ. 7.16.3.6 A 7.16.3.7 pontban előírtak kivételével minden vasúti kocsit, azok szerelvényeit és más részeit, ha a radioaktív anyagok fuvarozása során elszenvedett szennyeződésük szintje túllépi a 7.3.4 és a 7.4.4 pontban foglalt határértékeket, a lehető legrövidebb időn belül szakembernek kell szennyeződés-mentesíteni. Ismételt felhasználásuk csak azzal a feltétellel megengedett, ha a felületükön a nem tapadó radioaktív szennyeződés mértéke nem lépi túl a 7.3.5 és a 7.4.5 pontban meghatározott értékeket. 7.16.3.7 Az előzőek szerinti 7.16.3.6 pontban foglalt előírások nem érintik a kizárólag kis fajlagos aktivitású anyagok vagy szennyezett felületű tárgyak fuvarozására rendelt fuvareszközök belső felületeit mindaddig, amíg azokra a kizárólagos használat különleges üzemmódja érvényes. 7.16.4 Előírások és ellenőrző intézkedések az engedményes küldeménydarabok fuvarozására 7.16.4.1 Az engedményes küldeménydarabokra csak a következő előírások vonatkoznak: – megfelelő esetekben a 7.16.4.2–7.16.4.6 pontban, valamint a 7.18 pontban foglalt előírások; * A jelen előírásokon kívül a baleseti lapokat is figyelembe kell venni. 2002/105/II. szám – a 2.7 Függelék 2.3 pontjának általános rendelkezései, amelyek valamennyi csomagolásra és küldeménydarabra érvényesek: – a 2.7 Függelék 1.6.6 pontjának rendelkezései, ha az engedményes küldeménydarab hasadóanyagot tartalmaz; – a 7.6.1.1 pontban foglalt előírások. 7.16.4.2 A sugárzási szint az engedményes küldeménydarab külső felületének bármely pontján nem lépheti túl az 5 µSv/h (0,5 mrem/h) értéket. 7.16.4.3 A nem tapadó radioaktív szennyeződés az engedményes küldeménydarab bármely külső felületén nem lépheti túl a 7.3.4 pontban megszabott szintet. 7.16.4.4 Azok a radioaktív anyagok, amelyeket valamilyen készülék vagy késztermék tartalmaz, vagy amelyek ezek alkotó részét képezik, s aktivitásuk tárgyanként és küldeménydarabonként nem lépi túl a

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes